text: Nataarnaq byrjaði fiskiskap 3. januar 2022, eftir at hann kom, sum nýbygningur av spanskari skipasmiðju, í desember 2021. Royal Greenland eigur trolaran, sum er systirskip við Avataq. Byggingin varð seinkað í umleið hálvt ár vegna koronu.
text: #000002
text: - Vit hava fiskað í eitt ár, og tað hevur gingið væl. Vit hava fingið 10.000 tons av rækjum. Harafturat skal sigast, at skipi hevur riggað sera væl, og vit hava onga tíð mist vegna trupuleikar, sum ofta stinga seg upp hjá nýggjum skipum. Seinkanin av byggingini gjørdi óivað sítt til, at maskinmenn og aðrir av manningini kendu skipið væl, tá vit fóru til fiskiskap, sigur skiparin Dávur Mohr.
text: #000003
text: - Skipið er nýtt, og manningin skal venja seg við útgerð og arbeiðsgongdir. Kortini hava vit megnað at hagreitt og fryst góð 100 tons um samdøgrið. Tað er gott, hóast verksmiðjan nokk megnar nøkur tons afturat, sigur hann.
text: #000004
text: - Tá Nataarnaq byrjaði fiskiskap, fiskaðu vit fyrsta samdøgrið við einum troli. Alt var nýtt og skuldi standa sína roynd. So fiskaðu vit í umleið fýra mánaðir við tveimum trolum, fyri síðani at fiska við trimum trolum. Tað hevur riggað væl, men tað skal helst verða rímuliga góður botnur, tá vit royna við trimum trolum, sigur Dávur Mohr.
text: #000005
text: Nataarnaq er 82.3 metrar langur og 18 metrar breiður. Motorurin er ein 7200 KW MAN.
text: #000006
text: 22 mans eru við og tvær manningar hoyra til skipið.
text: #000007
text: Nataarnaq er til eitt ára eftirlit hjá Mest í Havn. Eftirlitið tekur umleið tríggjar vikur.
text: #000008
text: Sjómanstrúboðarin hevur vitjað umborð, og tíð var bæði til prát, drekka, Guds orð og bøn. Harafturat var hugt runt á trolaranum.
text: #000009
text: Teimum, og sjófólkunum annars, verður ynskt Guds signing og varðveitslu.
text: #000010
text: Meira frá Sjómansmissiónini sæst her
text: #000012
text: Minni veiða av norðhavssild og makreli men meira av svartkjafti
text: #000016
text: Stór pelagisk fyritøka møguliga til Føroya
text: #000017
text: Ætlanir um uppsjóvarvirki í Vági
text: #000019
text: Smyril Line keypir enn eitt farmaskip
text: #000022